OpenLLM-France/wikimedia huggingface dataset:
# Michael Ritchie

Michael Brunswick Ritchie (Waukesha, Wisconsin, Estats Units, 28 de novembre de 1938 − Nova York, Estats Units, 16 d'abril de 2001) va ser un director de cinema estatunidenc.

## Filmografia

* 1952: Omnibus (sèrie TV)
* 1961: Dr. Kildare (sèrie TV)
* 1966: Felony Squad (sèrie TV)
* 1967: The Outsider (TV)
* 1968: The Outsider (pilot sèrie TV)
* 1968: The Sound of Anger (TV)
* 1969: The Survivors (sèrie TV)
* 1969: Downhill Racer
* 1972: Carn viva (Prime Cut)
* 1972: El candidat (The Candidate)
* 1975: Smile
* 1976: The Bad News Bears
* 1977: Semi-Tough
* 1979: An Almost Perfect Affair
* 1980: The Island
* 1980: Divine Madness
* 1981: Student Bodies
* 1983: The Survivors
* 1985: Fletch
* 1986: Wildcats
* 1986: The Golden Child
* 1988: The Couch Trip
* 1989: Fletch Lives
* 1992: Diggstown
* 1993: The Positively True Adventures of the Alleged Texas Cheerleader-Murdering Mom (TV)
* 1994: Cops and Robbersons
* 1994: The Scout
* 1997: Comfort, Texas (TV)
* 1997: A Simple Wish
* 1999: Beggars and Choosers" (sèrie TV)
* 2000: The Fantasticks
* 2002: Big Shot: Confessions of a Campus Bookie, d'Ernest R. Dickerson (Telefilm)

## Premis i nominacions
### Nominacions

* 1981: Razzie Awards al pitjor director per The Island
* 1993: Primetime Emmy al millor director de minisèrie o especial per The Positively True Adventures of the Alleged Texas Cheerleader-Murdering Mom

## Referències

* ↑ «Biografia de Michael Ritchie». The New York Times.
* ↑ «Filmografia de Michael Ritchie». The New York Times.

## Enllaços externs

* Retrat i filmografia commentada Arxivat 2008-05-13 a Wayback Machine.
# Mutualitat de Secretaris i Funcionaris Municipals de Catalunya

La Mancomunitat de Catalunya va dur a terme una important tasca en les polítiques socials com a resposta a les deficiències de l'Estat. Els eixos principals de la seva obra en aquest terreny van ser la concessió de pensions, assegurances infantils, mutualitats i polítiques d'inserció laboral.
Fou creada per acord de l'Assemblea de la Mancomunitat de Catalunya el 28 de febrer de 1923. Amb aquesta Mutualitat, la Mancomunitat intenta satisfer una de les aspiracions més reclamades pels funcionaris municipals de Catalunya. Poden ingressar en concepte de socis els secretaris i funcionaris d'àmbit local. L'edat màxima d'ingrés és de 65 anys i la mínima, per als funcionaris municipals, de 20.

## Referències

* ↑ Mancomunitat de Catalunya. 1914-2014. «Política social de la Mancomunitat de Catalunya». Diputació de Barcelona.
# Resolució 2029 del Consell de Seguretat de les Nacions Unides

La Resolució 2029 del Consell de Seguretat de les Nacions Unides fou adoptada per unanimitat el 21 de desembre de 2011. El Consell apel·la al Tribunal Penal Internacional per a Ruanda per a l'enjudiciament dels presumptes responsables de genocidi i altres violacions greus del dret internacional humanitari comeses al territori de Ruanda i dels ciutadans ruandesos presumptament responsables de genocidi i altres violacions d'aquesta naturalesa, comeses al territori d'Estats veïns entre l'1 de gener i el 31 de desembre de 1994. En la mateixa, el Consell va decidir prorrogar el mandat de magistrats permanents del Tribunal Penal Internacional per a Ruanda membres de la Sala de Primera Instància fins al 30 de juny de 2012 o fins que concloguessin els judicis als quals havien estat assignats.

## Referències

* ↑ «Adopting Unanimous Resolution, Security Council Extends Terms of Office of Four Judges on Rwanda Criminal Tribunal through June 2012». United Nations, 21-12-2011.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Paula Torner i Galindo

Paula Torner Galindo (Tordera, Maresme, 9 de gener de 1989) és una jugadora d'hoquei sobre patins catalana.
Va iniciar-se a la pràctica del patinatge artístic però als dotze anys va passar a l'hoquei sobre patins al Club Patí Tordera. Durant la seva carrera esportiva, va jugar a diversos equips de la màxima competició com el Centre d'Esports Arenys de Munt, Club Hoquei Lloret, Club Patí Vic, Cerdanyola Club Hoquei, Patí Hoquei Club Sant Cugat i Club Patí Vilanova. Internacional amb la selecció espanyola en categories inferiors, va ser campiona d'Europa júnior el 2005 i 2007, amb l'absoluta va proclamar-se campiona del Món el 2008 i subcampiona el 2006 i, a nivell europeu, va aconseguir un subcampionat d'Europa el 2007. També va ser internacional amb la selecció catalana d'hoquei sobre patins entre 2007 i 2010, aconseguint dos subcampionats de la Copa Amèrica i dues Golden Cup el 2006 i 2007
Entre d'altres reconeixements, va rebre la medalla del Comitè Olímpic Espanyol per la seva trajectòria esportiva el 2009.

## Palmarès
### Selecció catalana

* 2 medalles d'argent a la Copa Amèrica d'hoquei sobre patins: 2007, 2010
* 2 Golden Cup: 2006 i 2007

### Selecció espanyola

* 1 medalla d'or al Campionat del Món d'hoquei patins femení: 2008
* 1 medalla d'argent al Campionat del Món d'hoquei patins femení: 2006
* 1 medalla de bronze al Campionat del Món d'hoquei patins femení: 2004
* 1 medalla d'argent al Campionat d'Europa d'hoquei patins femení: 2007
* 1 medalla de bronze al Campionat del Món d'hoquei patins femení: 2005

## Referències

* ↑ «Paula Torner i Galindo». Enciclopèdia de l'esport català. Barcelona: Grup Enciclopèdia Catalana.
* ↑ Clavé i Arderius, Albert. «Entrevista a Paula Torner i Laia Salicrú». Cerdanyola Club d'Hoquei, 24-10-2008. [Consulta: 22 novembre 2020].

## Enllaços externs

* Fitxa de Paula Torner i Galindo - RinkHockey.net (anglès)
# Resolució 1908 del Consell de Seguretat de les Nacions Unides

La Resolució 1908 del Consell de Seguretat de les Nacions Unides fou adoptada per unanimitat el 21 de gener de 2010. Després d'aprovar la recomanació del Secretari General, el Consell va augmentar la mida de la Missió d'Estabilització de les Nacions Unides a Haití (MINUSTAH) establerta en virtut de la Resolució 1542 (2004), després del terratrèmol d'Haití del 2010. La resolució va autoritzar 3.500 pacificadors addicionals a Haití, que augmentaven el nombre total de tropes de MINUSTAH a 8.940 i un component de policia de 3.711.
La resolució també va expressar simpatia i solidaritat amb els afectats pel terratrèmol.
La Força consisteix en tropes de fins a 17 països, inclosos Argentina, Bolívia, Canadà, Jordània, França, Corea del Sud i Estats Units, i la policia de 41 països, inclosos Argentina, Bangladesh, Brasil, Egipte, Rússia i Espanya.
El president mensual del Consell, Zhang Yesui de la República Popular de la Xina, va dir que l'aprovació de la resolució seria important per mantenir la pau i l'estabilitat, donant suport als esforços de socors i ajudar a restablir la situació després de la reconstrucció.

## Referències

* ↑ «Security Council authorizes 3,500 more UN peacekeepers for Haiti». UN News Centre, 19-01-2010.
* ↑ Xiang, Zhang «Backgrounder: UN Stabilization Mission in Haiti». Xinhua News Agency, 14-01-2010.
* ↑ «Security Council boosts force levels for military, police components». UN Department of Public Information, News and Media Division, 19-01-2010.

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)

## Enllaços externs

* PDF Text de la Resolució a UN.org
# Talaia del Cortijuelo

La Talaia del Cortijuelo és una de les torres de guaita que formaven part del sistema defensiu del castell de Montefrío, de lèpoca nassarita. Està situada molt pròxima a la localitat de Montefrío (província de Granada).

## Descripció

Es tracta d'una torre cilíndrica, de 5 m d'altura (encara que a l'origen era possiblement més alta), massissa, construïda amb obra de maçoneria en filades, amb pedres de grandària mitjana, aixecada mitjançant encofrat, ja que existeixen restes dels forats de bastida- Es conserva en bon estat.

## Referències

* ↑ Malpica: op.ref., p.258

## Bibliografia

* Malpica Coll, Antonio (1996): Poblamiento y Castillos en Granada, El Llegado Andalusí-Lunwerg Editors, Barcelona, ISBN 84-7782-407-X, p. 237-238.
# Morrisville

«Morrisville» té aquests significats:
* Morrisville (Carolina del Nord).
* Morrisville (Missouri).
* Morrisville (Nova York).
# Lobsann

Lobsann (en alsacià Lüsann) és un municipi francès, situat a la regió del Gran Est, al departament del Baix Rin. L'any 1999 tenia 496 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes Sauer-Pechelbronn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 505 | 538 | 510 | 491 | 579 | 496 |

## Administració

Llista d'alcaldes :
| Període | Identitat | Partit |
| 2001- | Alfred Kreiss | |
# Mutxkas

Mutxkas (en rus: Мучкас) és un poble de la República de Komi, a Rússia, segons el cens del 2010 tenia 21 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Resolució 2027 del Consell de Seguretat de les Nacions Unides

La Resolució 2027 del Consell de Seguretat de les Nacions Unides fou adoptada per unanimitat el 20 de desembre de 2011. Després de recordar les resolucions 1719 (2006), 1791 (2007), 1858 (2008), 1902 (2009) i 1959 (2010), el Consell va decidir ampliar el mandat de l'Oficina de les Nacions Unides a Burundi (BNUB) fins al 15 de febrer de 2013, amb la intenció de "continuar el suport al Govern de Burundi en les àrees de desenvolupament socioeconòmic, reintegrant poblacions afectades per conflictes i aprofundint la integració regional del país".

## Referències

* ↑ Security Council Authorizes One-Year Mandate Extension for United Nations Office in Burundi, Adopting Resolution 2027 (2011)

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Otolemur

Otolemur és un gènere de primats de la família dels galàgids del subordre dels estrepsirrins. Aquesta espècie es pot trobar en una zona que abasta el sud i l'est del continent africà, la subespècie O.c. kirkii es troba principalment a Moçambic i l'O.c. crassicaudatus a Moçambic, Zambia i Tanzania.

## Classificació

* Gènere Otolemur
** Gàlag argentat (Otolemur monteiri)
*** Otolemur monteiri argentatus
*** Otolemur monteiri monteiri
** Gàlag de cua gruixuda (Otolemur crassicaudatus)
*** Otolemur crassicaudatus crassicaudatus
*** Otolemur crassicaudatus kirkii
** Gàlag de Garnett (Otolemur garnettii)
*** Otolemur garnettii garnettii
*** Otolemur garnettii kikuyuensis
*** Otolemur garnettii lasiotis
*** Otolemur garnettii panganiensis

## Referències

* ↑ «Brown Greater Galago | New England Primate Conservancy» (en anglès americà), 04-01-2022. [Consulta: 27 abril 2022].

## Enllaços externs

* Primate Info Net Otolemur Factsheets (anglès)
# Resolució 1902 del Consell de Seguretat de les Nacions Unides

La Resolució 1902 del Consell de Seguretat de les Nacions Unides fou adoptada per unanimitat el 17 de desembre de 2009. Després de fer èmfasi en la necessitat de la comunitat internacional de mantenir la pau i el desenvolupament a llarg termini a Burundi, el Consell va ampliar el mandat de l'Oficina Integrada de les Nacions Unides a Burundi (BINUB), tal com s'establia en les resolucions 1719 (2006), 1791 (2007) i 1858 (2008), per un any més, fins al 31 de desembre de 2010.
La Resolució va instar el govern de Burundi a crear un entorn on es puguin celebrar eleccions presidencials i legislatives lliures i imparcials. El Consell també va convidar el Govern de Burundi i les Forces Nacionals d'Alliberament a desistir de qualsevol acció que pugui augmentar les tensions, fent èmfasi en la necessitat de mantenir el diàleg. A més, va encoratjar al Govern a seguir desenvolupant reformes estructurals en la lluita contra la corrupció i la governança política i econòmica, tot reclamant el respecte i la formació sobre qüestions de drets humans, que inclourien l'establiment d'una comissió independent de drets humans.

## Referències

* ↑ (anglès) un.org Security Council Authorizes Mandate Extension for United Nations Integrated Political Office in Burundi until 31 December 2010, 17 de desembre de 2009

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)
* Guerra Civil de Burundi

## Enllaços externs

* PDF Text de la Resolució a UN.org
# Jofre

Jofre és un nom propi masculí d'origen germànic en la seva variant en català. Jofre, o també Guifré en català, i en altres llengües Gottfred, Gottfrid, Godafrid (nòrdic antic Guðfríðr; femení Gudfrid, del nòrdic antic Guðfríðr) és un dels noms més populars en l'Era vikinga i que ha sobreviscut fins avui. L'etimologia procedeix de l'original i més antic GuðfriðuR, del protogermànic *guda [déu (és)] i *friðuR (protecció), per la qual cosa es pot interpretar com «protegit dels déus». La variant hiberno-nòrdica és Gofraid.

## Santoral

* 7 de novembre: Sant Jofre, bisbe.

## Festivitat

* 5 d'abril i 11 de novembre, beat Jofré de Blanes.

## Referències

* ↑ GuðfriðuR en nordicnames.de
* ↑ Roland Otterbjörk: Svenska förnamn (1979)
# Talaia des Puput

La talaia des Puput és un jaciment arqueològic situat a la possessió de Cas Frares, al municipi de Llucmajor, Mallorca.
És un jaciment molt arrasat i dispers, en el qual destaca un talaiot de planta circular amb una altura aproximada als 4 m i una estructura de planta circular distant uns 50 metres del talaiot. Cap al nord, el jaciment consisteix en diverses estructures disperses aquí i allà, només algunes pedres disposades de dues en dues o de tres en tres i sempre enrevoltades de molta pedra petita. No s'ha trobat ceràmica en superfície. Cap al nord, el jaciment toca el poblat murat de Cas Frares del qual formava part.

## Referències

* ↑ «Artes Figurativas I». A: Enciclopedia Temática Sopena (paper) (en castellà). Traducció de l'Enciclopedia Generale "Le Nove muse" de S.A.I.E. Editrice. Barcelona: Editorial Ramon Sopena, S.A., 1982, p.26. ISBN 84-303-0967-5 [Consulta: 15 desembre 2014].
* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 55. ISBN 84-500-5970-4.
* ↑ de Luna, J; i col «Jaciments arqueològics Tom V» (pdf). Catàleg de béns immobles [Llucmajor], 2000, pàg. 3 [Consulta: 7 novembre 2012].
# Molí de Baix (Cabanelles)

El Molí de Baix és una obra de Cabanelles (Alt Empordà) inclosa a l'Inventari del Patrimoni Arquitectònic de Catalunya.

## Descripció

Situat al nord-oest del nucli urbà de la població de Cabanelles, en el veïnat de Solà de Badós, al nord de Sant Martí de Sesserres.
Edifici aïllat format per diversos cossos adossats que li proporcionen una planta força irregular. El volum principal presenta la coberta de teula de dos vessants i està distribuït en planta baixa i pis. Presenta obertures rectangulars i d'arc rebaixat, bastides en maons i pedra. La façana principal, orientada a llevant, compta amb un cos rectangular adossat amb teulada de dos aiguavessos, i que consta de planta baixa i pis. Al nivell inferior presenta dos arcs de mig punt que formen un passadís des del que es pot accedir a la part de tramuntana de la construcció. Al pis destaca una galeria d'arcs de mig punt amb barana d'obra del tipus gelosia. La façana de tramuntana del conjunt presenta, a la planta baixa, la prolongació del passadís anterior mitjançant tres arcs de mig punt més bastits en pedra. Al pis, les obertures són rectangulars i tenen els emmarcaments arrebossats. A l'extrem de ponent del parament destaca una torre de planta circular bastida en pedra sense treballar, disposada regularment. Presenta dos cossos superposats de diferent mesura, l'inferior a mode de basament rematat per un voladís de teula àrab i el superior, més esvelt, rematat per un coronament emmerletat bastit en maons i sostingut per petites mènsules de pedra. Les obertures són rectangulars amb els emmarcaments bastits en maons. Adossat a la façana de migdia del conjunt destaca un cos rectangular organitzat en un sol nivell, cobert per una terrassa a la que s'accedeix des del primer pis de l'edifici principal. Presenta un gran portal d'accés d'arc rebaixat orientat a la banda de llevant. La terrassa està delimitada per una barana d'obra amb gelosia. Tots els cossos que integren la construcció presenten ràfecs a mode de revoltons, arrebossats i emblanquinats, en la línia divisòria dels diferents nivells que integren cada volum.
La construcció combina els paraments bastits en pedra sense treballar i d'altres arrebossats i pintats.

## Història

Segons el Pla Especial d'identificació i regulació de masies i cases rurals aprovat a les Normes Subsidiàries de Cabanelles (setembre 2001), el Molí de Baix és una construcció del 1700 amb reformes integrals l'any 1941 i 1988.

## Referències

* 1 2 3 4 «Molí de Baix». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 octubre 2017].
# Lobt ihn mit Herz und Munde, BWV 220

Lobt ihn mit Herz und Munde, BWV 220 (Lloeu amb el cor i la veu) és una cantata – atribuïda inicialment a Johann Sebastian Bach– per al dia de Sant Joan. Tant l'autor del llibret com el de la música són desconeguts. En el catàleg de Bach correspon a 220/Anh. II 23.

## Discografia seleccionada

* The Apocryphal Bach Cantatas BWV 217-222. Wolfgang Helbich, Steintor Barock Bremen, Alsfelder Vokalensemble, Kai Wessel, Harry Geraerts, Philip Langshaw. (CPO), 1992.

## Referències

* ↑ Daniel S. Vega Cernuda. “Bach. Repertorio completo de la música vocal”. Cátedra, Barcelona, 2004

## Bibliografia

* Daniel S. Vega Cernuda. “Bach. Repertorio completo de la música vocal”. Cátedra, Barcelona, 2004.
* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website
* J.S. Bach Home Page Arxivat 2016-03-15 a Wayback Machine.
# Regió d'Oriola

La Regió d'Oriola és una regió valenciana que comprèn les comarques castellanoparlants de l'actual Província d'Alacant. Va ser proposada per Joan Soler i Riber als 70 després de la modificació d'una primera.

## Comarques

* El Baix Segura (en el moment de la proposta sense Guardamar).
* El Vinalopó Mitjà o Vinalopó Central (en el moment de la proposta formada únicament per Asp i Monfort).
* L'Alt Vinalopó (en el moment de la proposta amb Elda i sense la Vall de Biar).

## Vegeu també

* Proposta de divisió regional de Joan Soler i Riber
* Comarques de l'interior del País Valencià
* Comarques del Túria-Xúquer del País Valencià
* Comarques Centrals del País Valencià
* Comarques del Sud del País Valencià
* Comarques del Nord del País Valencià
* Regió de València

## Referències

* 1 2 3 Soler i Riber, 1970, p. 8.
* 1 2 3 Lluch, 1970, p. 19.

### Bibliografia

* Soler i Riber, Joan. Nomenclator Geogràfic del País Valencià. Promocions Culturals, 1970.
* Soler i Riber, Joan. «La divisió comarcal del País Valencià». A: Ernest Lluch. L'estructura econòmica del País Valencià. 2. L'estel, 1970. ISBN V. 3399-1970.
# Pelin Çelik

Pelin Çelik o Pelin Çelik Emniyetli (Istanbul, 23 de maig de 1982) va ser una jugadora de voleibol turca. També jugava al volei platja. Pelik Çelik va ser integrant de la selecció nacional turca de voleibol femenina. El 2009 ha estat escollida la millor setter (col·locadora) de la Lliga Europea. Ha jugat en equips turcs com Fenerbahçe SK, Ankaragücü, Karşıyaka, Beşiktaş, Sarıyer i Çanakkale Belediyespor i Rabita Baku de l'Azerbaidjan. Des del 2017 és manager de la selecció femeni de voleibol turca.
Pelin Çelik és filla de l'exjugador de futbol de Fenerbahçe i Gençlerbirliği "Paşa Hüseyin" (Hüseyin Çelik) i és casada amb Alper Emniyetli. La seva germana Sezin Çelik també és jugadora de voleibol de sala i de platja.

## Referències

* ↑ https://archive.today/20160402234147/http://www.voleybolextra.com/33678/pelin-celik-plajda/
* ↑ http://sariyeryenigun.com/haber-457-PELIN-CELIK-BOGAZIN-SULTANI-OLDU.html
* ↑ https://www.haber3.com/guncel/pelin-celik-ankaragucunde-haberi-490557
* 1 2 http://www.hurriyet.com.tr/pelin-celik-besiktasta-15591802
* ↑ http://www.voleybolunsesi.com/content.php?cid=08&id=15785 Arxivat 2016-03-21 a Wayback Machine.
* ↑ http://www.voleybolextra.com/19269/pelin-celik-canakkalede/
* ↑ http://www.hurriyet.com.tr/filenin-sultanlarinin-yeni-menajeri-pelin-celik-emniyetli-40327541
* ↑ http://www.tvf.org.tr/milli-takimlar/a-bayan-milli-takimimiz-sezonu-acti/
* ↑ http://www.tvf.org.tr/webroot/eskisite/index.php?haber=2882 Arxivat 2016-03-23 a Wayback Machine.
* ↑ https://www.haberler.com/pasa-huseyin-veremle-savasiyor-haberi/ Arxivat 2019-07-27 a Wayback Machine.
* ↑ http://www.hurriyet.com.tr/celik-bu-sezon-genclerliyim-12059245
* ↑ http://www.voleybolunsesi.com/content.php?cid=14&id=21039 Arxivat 2016-03-20 a Wayback Machine.
* ↑ http://www.voleybolunsesi.com/content.php?cid=14&id=18347 Arxivat 2016-03-21 a Wayback Machine.
* ↑ http://haberciniz.biz/nestea-pro-beach-tourun-samsun-etabinda-sampiyonlar-belli-oldu-3103399h.htm
* ↑ https://www.voleybolunsesi.com/content.php?cid=09&id=27604%5BEnllaç+no+actiu%5D
# Resolució 1906 del Consell de Seguretat de les Nacions Unides

La Resolució 1906 del Consell de Seguretat de les Nacions Unides fou adoptada per unanimitat el 23 de desembre de 2009. Després de reafirmar les resolucions anteriors sobre el tema i assenyalar la situació a la República Democràtica del Congo, el Consell va decidir ampliar el mandat de la Missió de les Nacions Unides a la República Democràtica del Congo (MONUC) fins al 31 de maig de 2010. La resolució va permetre que 21.000 tropes policials i nacionals i internacionals continuessin al país.
La resolució va assignar a la missió tres tasques principals per:
    (a) garantir la protecció eficaç dels civils, humanitaris i personal i instal·lacions de les Nacions Unides;
    (b) dur a terme el desarmament, la desmobilització i la reintegració d'estrangers i tropes militars de la República Democràtica del Congo;
    (c) donar suport als esforços del govern per millorar la seguretat i l'estabilitat del país.
El Consell també va reiterar la seva preocupació per les contínues violacions dels drets humans en les zones de conflicte i va instar al govern congolès a "protegir eficaçment a la població civil, a desenvolupar institucions de seguretat sostenibles que respectin plenament l'estat de dret i assegurin el respecte pels drets humans i la lluita contra la impunitat". Demana a l'Exèrcit de Resistència del Senyor i a les Forces Democràtiques per a l'Alliberament de Ruanda, en particular, que cessin totes les formes de violència.
El Consell va demanar al Secretari General de les Nacions Unides Ban Ki-moon que realitzés una revisió estratègica de la situació a la RD Congo i el progrés de la MONUC cap a la consecució del seu mandat, tenint en compte el marc estratègic integrat per a la presència de les Nacions Unides al país abans de l'1 d'abril de 2010. Tenint en compte això, el Consell va proposar estendre la MONUC en el futur, una vegada que s'hagi trobat maneres de protegir millor els civils.

## Referències

* ↑ «UN extends mandate of DRCongo peacekeepers». AFP, 23-12-2009.
* ↑ U.N. extends mandate of Congo peacekeeping force, Reuters, 23 de desembre de 2009
* ↑ (anglès) Security Council Extends Mandate of United Nations Organization Mission in Democratic Republic of Congo until 31 May 2010, un.org, 23 de desembre de 2009
* ↑ «Congo-Kinshasa: Security Council Extends Mandate of United Nations Organization Mission Until 31 May 2010». AllAfrica.com, 24-12-2009.

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)

## Enllaços externs

* PDF Text de la Resolució a UN.org